Rasukan Ablasa

Rasukan Ablasa ialah sebuah filem hantu thriller Malaysia 2009 arahan Abdul Razak Mohaideen yang ditayangkan di pawagam Malaysia pada 26 Februari 2009. Filem ini dibintangi oleh Gambit Saifullah, Fouziah Gous dan Almy Nadia. Filem ini juga turut bertanding dalam Festival Filem Malaysia Ke-22.http://coldheartediceprincess.blogspot.com/2008/10/rasukan-ablasa.htmlhttps://web.archive.org/web/20090627024756/http://www.bharian.com.my/sisipan/bintangpopular/Sunday/Variasi/20090308145433/Article/index_html

Plot
Kisah ini menceritakan kejahatan yang terbentuk di masa silam tentang Omar yang memuja iblis untuk mendapatkan ketaatan isterinya Laila. Namun, pemujaannya hanya menyebabkan isterinya menjadi curang. Suatu hari, Omar telah ternampak Laila sedang berasmara dengan Nordin. Dalam keadaan marah, Omar memancung kepala Laila dan Nordin. Orang kampung telah mengetahui tentang kejadian itu lalu membakar Omar beserta rumahnya. 50 tahun kemudian, Asyraf, anak cucu Omar, kembali ke tanah lapang di Kampung Bukit Gemuruh, tempat kejadian ngeri itu. Iblis yang tertanam di bumi hidup semula dengan kehadiran Ashraf dan kawan-kawannya iaitu Jimmy, Kim, Elly Ad dan GG. Mereka telah terjumpa peti pemujaan Omar yang mana terdapat alat muzik yang mengeluarkan bunyi aneh. Setelah membawa pulang peti tersebut, kehidupan mereka terganggu oleh kejahatan yang terbebas itu. Ashraf mencari jalan keluar untuk menentang kejahatan.http://www.budiey.com/sinopsis-filem-rasukan-ablasa-lakonan-mohd-hafiz-gambit-saifullah/

Pelakon
Gambit Saifullah sebagai Ashraff
Fouziah Gous sebagai Elly
Almy Nadia sebagai Kim
Mohd Hafiz sebagai Jimmy
Eric Fuzi
Jalaluddin Hassan
Yusry Abdul Halim

Pencapaian
Filem ini telah menerima dua buah pencalonan di Festival Filem Malaysia Ke-22, iaitu:
 Penataan Bunyi Terbaik
 Poster Terbaik

Rujukan

Pautan luar


Kategori:Filem 2009
Kategori:Filem Malaysia tahun 2009
Kategori:Filem bahasa Melayu
Kategori:Filem arahan A. Razak Mohaideen
Kategori:Filem seram Malaysia
Kategori:Filem ngeri Malaysia